b'\n_START_ARTICLE_\nVoima Kustannus\n_START_PARAGRAPH_\nVoima Kustannus Oy on vuonna 1999 perustettu suomalainen mediakustantamo. Voima Kustannuksen julkaisemia lehti\xc3\xa4 ovat joulukuussa 1999 aloittanut Voima ja lokakuussa 2008 k\xc3\xa4ynnistetty verkkolehti fifi.voima.fi. Voima Kustannus alkoi vuonna 2007 julkaista Le Monde diplomatiquen suomenkielist\xc3\xa4 versiota, jota nyky\xc3\xa4\xc3\xa4n kustantaa Into Kustannus. Vuonna 2010 Voima alkoi julkaista ilmaista NHL \xe2\x80\x93 Normihomolehte\xc3\xa4._NEWLINE_Voima Kustannus Oy:n toimitusjohtaja ja kustannusp\xc3\xa4\xc3\xa4llikk\xc3\xb6 on Tuomas Rantanen. Lehdell\xc3\xa4 on yhdeks\xc3\xa4n ty\xc3\xb6ntekij\xc3\xa4\xc3\xa4._NEWLINE_Yhti\xc3\xb6n osakkaita ovat Rosebud Books, Suomen Rauhanpuolustajat, Luonto-Liitto, Maan Yst\xc3\xa4v\xc3\xa4t, Heikki Hiilamo sek\xc3\xa4 Tuomas Rantanen._NEWLINE_Voima Kustannus Oy saa vuosittain avustuksia opetus- ja kulttuuriministeri\xc3\xb6lt\xc3\xa4. Vuonna 2013 avustukset olivat 35 000 \xe2\x82\xac (Voima), 16 000 \xe2\x82\xac (Fifi-verkkolehti) ja 10 000 \xe2\x82\xac (Normihomolehti)._NEWLINE_Voiman rinnalle samat osakkaat perustivat vuonna 2007 Into Kustannus Oy:n, jonka toimitusjohtaja on Jaana Airaksinen. Into Kustannus kustantaa taskukirjamuotoisen suomenkielisen Diplon ohella vastaavassa formaatissa suomenkielist\xc3\xa4 Novaja Gazetan versiota sek\xc3\xa4 pamfletteja. Into Kustannus on julkaissut my\xc3\xb6s e-kirjoja ja pit\xc3\xa4\xc3\xa4 yll\xc3\xa4 kansainv\xc3\xa4list\xc3\xa4 e-kirjakauppaa.'